“Башҡортостан” милли паркы белгестәре май айында ҡара йыландар ҡушылғанлыҡтан тәбиғәттә ял итергә яратыусыларҙы бик һаҡ булырға өндәй.Кеше ғүмере өсөн хәүефле йыландар апрелдә үк ҡышҡы йоҡоһонан уяна һәм улар әлеге мәлдә төләү ваҡытын (линька) кисерә. Шуға ла уларҙың был осорҙа күҙҙәре күк. Ҡара йыландар августа йәки сентябрҙә ишәйә: бер инә йылан иң күбендә 12 йылан сығара. Һөйрәлеүселәр ҡышҡы йоҡонан һуң стресс кисерһәләр ҙә кешегә беренсе булып һөжүм итмәй.Әгәр юлығыҙҙа ҡара йылан осраһа, шым ғына китеү яғын ҡарағыҙ. Оло кеше өсөн уның сағыуы бик ҡурҡыныс булмаһа ла, балалар, мал өсөн бигерәк тә хәүефле. Йылан саҡҡан урын ҡыҙара һәм ул шешә. Табиптар бындай осраҡта яраны баҫтырып торорға, күп итеп шыйыҡса эсергә һәм мотлаҡ медицина ярҙамы саҡыртырға кәңәш итә.Дауамы сайтта.